Source: http://obfz-nove-zamky.futbalnet.sk/sekcia/317/
Timestamp: 2018-06-20 11:38:42+00:00
Document Index: 5769711

Matched Legal Cases: ['čl. 31', 'čl.36', 'čl. 40', '§ 8', '§ 2', '§ 27', '§ 3', '§ 9', '§ 237', '§ 237', '§ 238', '§ 11', '§ 3', '§ 17', '§ 10', '§ 8', '§ 8', '§ 12', '§ 13']

Stanovy ObFZ Nové Zámky | Futbalnet - všetky góly v jednej sieti
Futbalnet / Oblastný futbalový zväz Nové Zámky / Stanovy ObFZ
Stanovy ObFZ Nové Zámky
Stanovy Oblastného futbalového zväzu Nové Zámky schválené 28.8.2013 Konferenciou ObFZ
stanovy vo formáte *.pdf si môžete stiahnuť po kliknutí na tento odkaz Stanovy ObFZ Nové Zámky
Tretia hlava - Princípy a vzťahy OBFZ
Článok 5 - Princípy uplatňované v rámci činnosti OBFZ
Článok 9 - Záväznosť predpisov OBFZ a ich vzťah k predpisom UEFA, FIFA, právnemu poriadku a judikatúre
Článok 26 - Práva členov OBFZ
Článok 27 - Povinnosti členov OBFZ
Článok 28 – Riadni členovia
Článok 29 - Všeobecné ustanovenia
Štvrtá hlava – Predseda OBFZ
Článok 52 - Odvolacia komisia
Siedma hlava - Administratívne orgány OBFZ
Článok 54 – Ekonomické oddelenie
Článok 56 - Komisie a pracovné skupiny
Článok 61 - Zánik OBFZ
Oblastný futbalový zväz Nové Zámky (ďalej len „OBFZ“) je športovým zväzom[1], ktorý má právnu formu občianskeho združenia založeného podľa zákona č. 83/1990 Zb. o združovaní občanov v znení neskorších predpisov. Vytvorili ho dobrovoľne členovia OBFZ pôsobiaci na území okresu Nové Zámky.
OBFZ je založený na dobu neurčitú.
Sídlo OBFZ je na adrese: Svätoplukova 1, 940 01 Nové Zámky , Slovenská republika.
OBFZ je členom Slovenského futbalového zväzu.
Symbolmi OBFZ sú vlajka, logo s úplným názvom a logo so skráteným názvom
b) ekonomické oddelenie OBFZ - organizačný útvar OBFZ, ktorý podlieha priamemu riadeniu zo strany predsedu a sekretára OBFZ,
c) funkcionár - člen orgánu OBFZ alebo orgánu jeho člena a ďalšia osoba poverená úlohami v rámci OBFZ, ZSFZ, SFZ, UEFA, FIFA alebo v klube, najmä majiteľ (akcionár, spoločník a pod.), riaditeľ (napr. výkonný, športový, technický), vedúci družstva, bezpečnostný manažér alebo iná osoba, ktorá má riadiacu alebo rozhodovaciu právomoc súvisiacu so zabezpečením činností a plnením úloh v rámci národného alebo medzinárodného futbalového hnutia,
f) písomne - okrem bežnej písomnej formy aj elektronická forma komunikácie pri zasielaní, oznamovaní alebo doručovaní informácií, podaní, rozhodnutí alebo iných dokumentov s využitím elektronickej podateľne v informačnom systéme slovenského futbalu (ISSF), dátovej schránky adresáta alebo iného, bežne používaného e-mailového účtu adresáta oznámeného na tento účel OBFZ; zaručený elektronický podpis sa nevyžaduje alebo ich zverejnenie na mieste určenom OBFZ na webových sídlach prevádzkovaných OBFZ (napr. úradná správa a pod.),
g) pracovník OBFZ - osoba v zmluvnom vzťahu s OBFZ, ktorá v rámci organizačnej štruktúry OBFZ vykonáva prácu, alebo plní úlohy, ktoré sú zverené do pôsobnosti aparátu OBFZ,
k) súťaž - dlhodobá súťaž, turnaj alebo stretnutie futbalu organizované OBFZ, jeho členom alebo iným subjektom, ktoré sa uskutočňujú po predchádzajúcom písomnom upovedomení príslušného riadiaceho orgánu futbalu a v stanovených prípadoch aj s jeho predchádzajúcim súhlasom,
OBFZ bol založený a vznikol ako nezávislá právnická osoba za účelom združovania fyzických a právnických osôb pôsobiacich vo futbale na území okresov:
Poslaním OBFZ je podpora a rozvoj futbalu na území okresu Nové Zámky s osobitným dôrazom na futbal detí a mládeže.
Napĺňaním poslania OBFZ v spoločnosti sa sleduje verejný záujem, verejná prospešnosť a dosahujú sa ciele OBFZ späté s harmonickým rozvojom futbalu.
a) reprezentovať záujmy futbalového hnutia v spoločnosti a v športovom hnutí,
c) presadzovať záujmy členov OBFZ a celého futbalového hnutia vo vzťahu k mestám, obciam a orgánom samosprávnych krajov,
d) organizovať a koordinovať súťaže vo futbale na území OBFZ na všetkých úrovniach a
g) organizovať a riadiť prípravu, činnosť a vzdelávanie športových odborníkov vrátane edičnej činnosti, najmä trénerov, rozhodcov, delegátov, usporiadateľov, a iných funkcionárov a pracovníkov ekonomického oddelenia OBFZ, vrátane vzdelávania akreditovaného Ministerstvom školstva, vedy, výskumu a športu Slovenskej republiky a vzdelávania podľa konvencií UEFA a FIFA , alebo iných medzinárodných organizácií,
j) koordinovať spoluprácu a podporovať jednotnosť a dobré vzťahy medzi jednotlivými členmi OBFZ, riešiť spory medzi nimi a byť im nápomocný,
V rámci činnosti OBFZ, jeho orgánov a členov sa uplatňujú tieto princípy:
a) princíp fair play[3] - konanie v súlade s etickými princípmi, ktoré sú v protiklade
c) princíp odbornosti - podľa ktorého sa pri obsadzovaní orgánov OBFZ, postupoch, alebo rozhodnutiach v rámci činnosti OBFZ a jeho orgánov vždy prihliada na odbornú stránku veci, odborné vedomosti, schopnosti, zručnosti a skúsenosti dotknutej osoby, bez ohľadu
na prípadné regionálne alebo skupinové záujmy alebo na regionálnu alebo skupinovú príslušnosť,
g) princíp územný - podľa ktorého sa družstvá zúčastňujú na súťažiach organizovaných príslušným oblastným zväzom podľa teritoriálnej príslušnosti mesta, alebo obce, v ktorej sa nachádza domáce ihrisko a sídlo súťažiaceho družstva, k príslušnému zväzu, okrem výnimiek priznaných v súlade týmito Stanovami, alebo Stanovami SFZ.
V podmienkach a štruktúrach OBFZ, vrátane jeho členov, ich organizačných štruktúr
3. Konania uvedené v odseku 2 budú bezodkladne postihnuté v disciplinárnom konaní Disciplinárnou komisiou OBFZ (ďalej len “disciplinárna komisia”) v súlade s týmito stanovami a Disciplinárnym poriadkom SFZ (ďalej len “disciplinárny poriadok”). Najzávažnejšie prípady môžu byť postihnuté pozastavením členstva a vylúčením člena z OBFZ.
OBFZ, jeho orgány a členovia podporujú priateľské medziľudské vzťahy medzi svojimi členmi, klubmi, funkcionármi a hráčmi ako aj v celom futbalovom hnutí.
OBFZ a všetci jeho členovia sú povinní dodržiavať stanovy a ostatné predpisy OBFZ, ZsFZ, SFZ, UEFA, FIFA pravidlá hry, rozhodnutia a odporúčania orgánov ZSFZ , SFZ, UEFA, FIFA ako aj záväzné rozhodnutia medzinárodných aj vnútroštátnych orgánov rozhodovania sporov, rešpektovať princípy uvedené v článku 5 tam, kde je ich použitie výslovne stanovené ako aj zásady lojality, čestnosti a športového správania, poznať a dodržiavať zásady športovej etiky a etického kódexu futbalu.
Stanovy OBFZ sú najvyšším predpisom OBFZ.
volebný poriadok – schvaľuje Konferencia OBFZ (ďalej len “konferencia”); upravuje prípravu a priebeh volieb do volených orgánov OBFZ,
smernica – schvaľuje výkonný výbor; upravuje pravidlá fungovania jednotlivých úsekov a oblastí v pôsobnosti výkonného výboru a aparátu OBFZ.
Odporúčania a stanoviská nie sú záväzné. Orgány OBFZ ich vydávajú v rozsahu svojej pôsobnosti. Slúžia k zjednoteniu postupov a poskytnutiu odborných informácií k rozhodovaniu orgánov OBFZ.
Výklad stanov, alebo iného predpisu OBFZ podáva výkonný výbor.
Článok 9 - Záväznosť predpisov OBFZ a ich vzťah k predpisom FIFA, UEFA, právnemu poriadku a judikatúre
Stanovy a ostatné predpisy vydávané orgánmi OBFZ (ďalej len “predpisy OBFZ”) musia byť v súlade
s právnym poriadkom SR a EÚ ako aj s publikovanou ustálenou judikatúrou Európskeho súdu pre ľudské práva, Súdneho dvora EÚ, Ústavného súdu SR a Najvyššieho súdu SR.
Stanovy a ostatné predpisy OBFZ musia byť v súlade s predpismi ZSFZ, SFZ , UEFA a FIFA záväznými pre ich členov. Výnimkou sú prípady, v ktorých by súlad s predpismi UEFA a/alebo FIFA znamenal rozpor
V prípade zistenia nesúladu predpisov OBFZ navzájom alebo v prípade zistenia ich nesúladu s právnymi predpismi, judikatúrou, predpismi ZSFZ, SFZ a/alebo UEFA a/alebo FIFA záväzného charakteru, na podnet člena OBFZ, alebo orgánu OBFZ, alebo aj bez takého podnetu, vypracuje OBFZ návrh na zmenu príslušného predpisu OBFZ, ktorý predloží prostredníctvom sekretára na ďalší postup orgánu oprávnenému navrhnúť, alebo schváliť zmenu predpisu.
Ak návrh na zmenu predpisu OBFZ vecne súvisí s agendou jednej alebo viacerých odborných komisií, alebo sa dotýka pôsobnosti iného orgánu OBFZ, alebo iného člena OBFZ, k vypracovaniu návrhu sa vyžiadajú stanoviská všetkých dotknutých orgánov a subjektov.
Člen OBFZ je povinný dodržiavať stanovy/štatúty ZSFZ, SFZ, UEA, FIFA, ostatné predpisy ZSFZ, SFZ, UEFA, FIFA a rešpektovať oficiálne pravidlá futbalu. Člen OBFZ zabezpečí, aby ich rešpektovali aj všetky osoby podliehajúce ich právomoci.
Za účelom posúdenia súladu stanov riadnych členov OBFZ so Stanovami OBFZ, ZSFZ, alebo SFZ ako aj za účelom posúdenia súladu Stanov OBFZ so stanovami ZSFZ a SFZ si môže VV ZsFZ vyžiadať stanovisko Legislatívno-právnej komisie SFZ.
Právoplatné rozhodnutie orgánu OBFZ, ktoré bolo vydané v súlade so stanovami a ostatnými predpismi OBFZ v rámci jeho právomoci, je pre všetkých členov tohto orgánu ako aj pre všetkých členov OBFZ záväzné.
Člen OBFZ je povinný rešpektovať rozhodnutia OBFZ a jeho orgánov. Člen OBFZ zabezpečí dodržiavanie rozhodnutí OBFZ a jeho orgánov aj vo vzťahu ku všetkým osobám podliehajúcim právomoci člena OBFZ.
V prípadoch, ktoré neznesú odklad, sú rozhodnutia príslušných orgánov OBFZ zo športového hľadiska záväzné a nemenné; dôvodom pre výnimku z tohto pravidla môže byť protiprávne konanie podľa článku 27 odsek 1 písmeno a/.
Neplatnosti alebo zrušenia rozhodnutia, alebo iného aktu orgánu OBFZ sa je možné z dôvodu procesného pochybenia orgánu OBFZ domáhať iba v takom prípade, ak by bol pri správnom procesnom postupe dosiahnutý iný výsledok.
Stanovy, štatúty a všetky ostatné predpisy ako aj rozhodnutia subjektov uvedených v odseku 1 musia byť v súlade s právnym poriadkom SR a EÚ ako aj so stanovami OBFZ a ostatnými predpismi OBFZ, ZsFZ, SFZ, UEFA a FIFA.
Zmeny stanov riadnych členov, ktorí sú členmi OBFZ a stanov OBFZ musia byť predložené SFZ do 30 dní od ich schválenia na posúdenie. V časti, v ktorej právny útvar SFZ skonštatuje nesúlad zmien so stanovami SFZ, dotknutý člen zmeny stanov opätovne prerokuje a zosúladí ich obsah so stanovami SFZ podľa odporúčaní SFZ, a to najneskôr do troch mesiacov od vyslovenia nesúladu. Inak sa zmeny, ktorých sa to týka, predložia na posúdenie nesúladu so stanovami SFZ konferencii SFZ.
SFZ má právo postupom podľa odseku 3 rozhodnúť o požiadavke na odstránenie nesúladu predpisov klubov, oblastných zväzov s predpismi SFZ. VV SFZ môže na návrh dotknutého subjektu rozhodnúť
o pozastavení účinnosti napadnutého predpisu alebo jeho časti.
Nerešpektovanie požiadavky SFZ na odstránenie nesúladu predpisov podľa odseku 4 môže byť disciplinárne postihnuté a môže viesť k pozastaveniu členstva v SFZ, prípadne aj k iným disciplinárnym opatreniam. V prípade závažného alebo opakujúceho sa nesúladu s predpismi SFZ môže nerešpektovanie takej požiadavky viesť k vylúčeniu člena zo SFZ.
krátenie dotácie alebo refundácie už uhradených výdavkov/nákladov z dotácie poskytnutej OBFZ štátom,
zákaz uchádzať sa o dotácie, alebo využiť inštitút refundácie už uhradených výdavkov/nákladov z dotácie poskytnutej OBFZ štátom,
v plnom znení na webovom sídle OBFZ. Inak sa zverejňuje obvyklým spôsobom iba uložené disciplinárne opatrenie.
O pozastavení členstva riadneho člena v OBFZ, o vylúčení riadneho člena z OBFZ, alebo o dočasnom pozastavení výkonu funkcie v súlade so stanovami rozhodujú príslušné orgány OBFZ na podnet disciplinárnej komisie, člena OBFZ alebo aj bez podnetu.
V súlade so stanovami OBFZ sa členovia zaväzujú, v prípade vzniku sporov v rámci futbalového hnutia, súvisiacich s organizovaním alebo vykonávaním športovej činnosti, ovplyvňujúcich súťaže, účastníkov súťaží, hráčov, funkcionárov a pracovníkov OBFZ, rešpektovať právomoc a riešiť takéto spory príslušnými orgánmi OBFZ, SFZ a rešpektovať právomoc Rozhodcovského súdu zriadeného Slovenským futbalovým zväzom (ďalej len „rozhodcovský súd“) pod sankciou disciplinárneho opatrenia v zmysle disciplinárneho poriadku.
Konečné rozhodnutie o záležitostiach závažnejšej povahy, ktoré nie sú upravené v týchto stanovách, ani v predpisoch SFZ, UEFA alebo FIFA, alebo v prípadoch vyššej moci, prináleží konferencii, ak
K rozhodnutiu konferencie, alebo iného orgánu podľa odseku 1 sa zabezpečí stanovisko komisie ,alebo orgánu OBFZ, do pôsobnosti ktorej posudzovaná záležitosť patrí. Prijaté rozhodnutie konferencie musí byť v súlade s právnym poriadkom a so všeobecnými princípmi uvedenými v týchto stanovách.
OBFZ a jeho členovia uznávajú pravidlá futbalu vydané Medzinárodnou radou futbalových asociácií (International Football Association Board; skrátený názov IFAB), ktorá má výlučné právo na vydávanie a zmenu pravidiel.
OBFZ organizuje a koordinuje dlhodobé majstrovské a pohárové súťaže športových klubov vo futbale na území okresu Nové Zámky.
Súťaže organizované OBFZ majú prednosť pred inými súťažami s výnimkou súťaží profesionálneho futbalu a súťažami organizovanými ZSFZ a SFZ. Súťaže organizované podľa odseku 3 musia byť zosúladené (termín a miesto konania) so súťažami organizovanými OBFZ. Výkonný výbor môže za týmto účelom vydať osobitné predpisy alebo rozhodnutia.
OBFZ sa zaväzuje dodržiavať a rešpektovať kalendár stretnutí, ktorý zostavili UEFA, FIFA , SFZ a ZsFZ.
V stretnutiach v rámci súťaží organizovaných OBFZ a jeho členmi môžu aktívne súťažiť iba hráči/hráčky, ktorí sú registrovaní v príslušnom klube vo futbale, ženskom futbale, plážovom futbale a vo futsale. Ak ide o súťaže škôl alebo iných organizácií, ktoré sú organizované v rámci činnosti OBFZ, rozhodujúca je príslušnosť ku škole alebo inej organizácii zapojenej do súťaže.
v jednom klube plážového futbalu, za ktorý sa môže zúčastňovať súťažnej činnosti súčasne v tom istom ročníku.
Členstvom v OBFZ člen združenia prejavuje svoj súhlas a vôľu podriadiť sa platným pravidlám futbalového hnutia, ktoré sú vyjadrené v týchto stanovách a ostatných predpisoch OBFZ, ZSFZ, SFZ, UEFA a FIFA ako aj rozhodnutiam príslušných orgánov vydaným v súlade s nimi.
OBFZ má riadnych členov a čestných členov.
Informácie súvisiace so vznikom a zánikom členstva v OBFZ sú evidované v Centrálnom registri členov OBFZ. Úkony súvisiace so vznikom a zánikom členstva v OBFZ sa môžu vykonávať aj elektronickou formou.
Práva a povinnosti členov sú okrem týchto stanov upravené aj ďalšími predpismi OBFZ.
3. Členstvo vzniká prijatím príslušného FK za riadneho člena Konferenciou SFZ.
4. O prijatí za člena OBFZ, o pozastavení členstva v OBFZ, alebo o vylúčení člena z OBFZ rozhoduje príslušný orgán OBFZ v súlade s týmito stanovami a ostatnými predpismi OBFZ.
5. Členstvo v OBFZ zaniká:
c) smrťou, alebo právnym zánikom člena
6. Zánik členstva má za následok zánik všetkých práv, ktoré sa spájajú s členstvom v OBFZ.
7. Zánik členstva nezbavuje člena jeho finančných záväzkov voči OBFZ , alebo jeho členom a riadneho
zániku členstva v OBFZ.
1. Riadny člen, ktorý chce vystúpiť z OBFZ, je povinný v záujme zachovania integrity súťaží informovať
o tom písomne, najmenej dva mesiace vopred.
3. Pri oznámení vystúpenia z OBFZ vystupujúci člen uvedie dátum, ku ktorému vystupuje z OBFZ. Ak je
v oznámení uvedený skorší dátum ako je deň doručenia oznámenia na OBFZ , alebo ak dátum vystúpenia
4. Vystúpenie z OBFZ nezbavuje člena vystupujúceho z OBFZ povinnosti vyrovnať svoje finančné, alebo iné záväzky voči OBFZ, alebo iným členom OBFZ.
trestných činov korupcie (prijímanie úplatku, podplácanie, nepriama korupcia) spáchaných v súvislosti s účasťou vo futbalových súťažiach riadených OBFZ, alebo
inej závažnej trestnej činnosti (zločin) spáchanej v súvislosti s účasťou vo futbalových súťažiach riadených OBFZ .
s predpismi OBFZ a vážne ohrozuje športovú etiku a dobré meno OBFZ, môže výkonný výbor rozhodnúť o pozastavení členstva, a to aj s okamžitou účinnosťou.
o pozastavení členstva všetky práva člena OBFZ, ktoré mu prináležia podľa týchto stanov, ak výkonný výbor nerozhodne inak. Ostatní členovia nesmú s takýmto členom udržiavať športové vzťahy,
Disciplinárna komisia môže členovi OBFZ, ktorého členstvo bolo pozastavené, uložiť aj disciplinárne opatrenie.
Člen OBFZ môže byť vylúčený z OBFZ:
a) v prípade hrubého porušenia stanov a/alebo iných predpisov OBFZ, pričom za takéto hrubé
korupcia (prijímanie úplatku, podplácanie, nepriama korupcia), ktorej sa dopustil člen, štatutárny orgán alebo iný funkcionár člena alebo iná osoba v prospech člena OBFZ,
iná trestná činnosť závažnej povahy (zločin), ktorej sa dopustil člen, štatutárny orgán, alebo iný funkcionár člena alebo iná osoba v prospech člena OBFZ v súvislosti s účasťou vo futbalových súťažiach riadených OBFZ,
závažné, dlhodobé alebo opakované porušenie povinnosti člena OBFZ stanovenej predpismi OBFZ ,alebo rozhodnutím príslušného orgánu OBFZ vydaným v súlade s nimi, ktoré ohrozujú, alebo môžu vážne ohroziť princípy a vzťahy v OBFZ, alebo autoritu normatívneho systému a rozhodovacej činnosti v rámci OBFZ,
c) z dôvodu neprihlásenia žiadneho družstva klubu do majstrovskej súťaže vo dvoch po sebe nasledujúcich súťažných ročníkoch.
O vylúčení riadneho alebo čestného člena z OBFZ rozhoduje konferencia kvalifikovanou väčšinou.
Postup podľa odseku 1 písmeno a/ je možný až po právoplatnom rozhodnutí orgánov príslušných
Vylúčenie z OBFZ nezbavuje člena vystupujúceho z OBFZ povinnosti vyrovnať svoje finančné, alebo iné záväzky voči OBFZ, alebo iným členom OBFZ.
Riadnymi členmi OBFZ po splnení podmienok stanovených týmito stanovami sú:
športové kluby[7], ktoré môžu existovať v zákonom stanovenej právnej forme občianskeho združenia, vo forme obchodnej spoločnosti alebo vo forme rozpočtovej alebo príspevkovej organizácie, a ktorých družstvo je zaradené do majstrovských futbalových súťaží ,
K prihláške podľa odseku 2 musí žiadateľ, ktorý nie je doposiaľ členom OBFZ, povinne priložiť nasledujúce dokumenty:
v súlade so stanovami OBFZ,
podpis doložky, ktorou uzná právomoc Odvolacej komisie OBFZ a SFZ , rozhodcovského súdu SFZ, rozhodcovských orgánov FIFA a Športového arbitrážneho súdu v Lausanne (CAS) vo veciach týkajúcich sa členských vzťahov, stanov, uznesení a rozhodnutí športového hnutia, jeho členov a jemu podliehajúcich osôb, spolu so záväzkom využívať rozhodcovskú doložku zakladajúcu právomoc rozhodcovského súdu vo všetkých zmluvných vzťahoch s osobou podliehajúcou kompetencii OBFZ a jeho členov a pokiaľ je to možné, zabezpečiť využívanie rozhodcovskej doložky aj v zmluvných vzťahoch, do ktorých riadny člen vstúpi mimo štruktúr OBFZ a jeho členov. Platnosť rozhodcovskej doložky je obmedzená na prípady sporov pripúšťajúcich rozhodcovské konanie podľa právneho poriadku SR,
vyhlásenie žiadateľa, že sa bude zúčastňovať výhradne futbalových súťaží organizovaných OBFZ, ZSFZ, SFZ, UEFA, FIFA, alebo iných súťaží po predchádzajúcom písomnom súhlase OBFZ,
Za čestného člena OBFZ (ďalej len “čestný člen”) môže byť prijatá osoba, ktorá sa zvlášť zaslúžila o rozvoj alebo propagáciu futbalu na území OBFZ.
Návrh na prijatie za čestného člena môže konferencii predložiť predseda, iný člen výkonného výboru, alebo riadny člen OBFZ.
navrhnúť kandidáta na volenú funkciu v rámci OBFZ, ak tieto stanovy neupravujú inak,
predkladať návrhy na zmenu stanov a iných predpisov OBFZ vedúcemu sekretárovi v súlade
pripomienkovať návrhy predpisov OBFZ,
podať podnet alebo návrh do príslušnej komisie OBFZ,
požadovať informácie o záležitostiach OBFZ prostredníctvom príslušných orgánov OBFZ,
požívať iné výhody poskytované členom OBFZ,
používať vlastný účet v rámci informačného systému SFZ, ZSFZ a OBFZ.
voliť delegátov na konferenciu OBFZ a predkladať návrhy, ktoré majú byť súčasťou programu konferencie OBFZ.
dôsledne dodržiavať stanovy OBFZ, ostatné predpisy a rozhodnutia orgánov OBFZ, SFZ, UEFA a FIFA, osobitne rozhodcovského súdu a Športového arbitrážneho súdu v Lausanne (CAS) a zabezpečiť, aby ich dodržiavali aj ich členovia a osoby podliehajúce jeho právomoci,
v súlade s článkom 13 stanov OBFZ prijať záväzok, že akýkoľvek spor súvisiaci so stanovami, predpismi, nariadeniami a rozhodnutiami OBFZ, ZSFZ, SFZ, UEFA a FIFA bude riešiť príslušnými orgánmi OBFZ. Ak ide o spor, ktorý pripúšťa arbitrážne konanie, člen sa podriadi právomoci rozhodcovského súdu; člen je tiež povinný podriadiť sa právomoci rozhodcovských orgánov FIFA a právomoci Športového arbitrážneho súdu (CAS),
zmenu v zastupovaní člena OBFZ, najmä ak ide o zmenu osoby konateľa, delegáta konferencie, štatutárneho zástupcu alebo zástupcu člena,
iné závažné právne relevantné skutočnosti, majúce vplyv na jeho členstvo v OBFZ.
v súlade s rozhodnutím OBFZ, ZSFZ, SFZ, UEFA a FIFA neudržiavať žiadne športové vzťahy:
so subjektmi, o ktorých bolo takto rozhodnuté zo strany OBFZ, ZSFZ, SFZ, UEFA ,alebo FIFA,
platiť poplatky vo výške ustanovenej predpismi alebo rozhodnutím príslušného orgánu OBFZ,
1. Riadni členovia riadia a zodpovedajú za rozvoj futbalu v rámci ich územnej pôsobnosti ,k čomu si na základe vlastných stanov vytvárajú svoje orgány.
2. Riadni členovia majú vlastnú právnu subjektivitu, sú spravidla založené ako občianske združenie, alebo záujmové združenie právnických osôb. Spolupracujú s regionálnymi, oblastnými a inými organizáciami ,ktoré sa na miestnej úrovni starajú o organizáciu a rozvoj futbalu, ženského futbalu, futsalu a plážového futbalu, ktorým poskytujú potrebnú súčinnosť a podporu.
3. Začlenenie riadneho člena do existujúceho systému futbalového hnutia podlieha schváleniu Konferenciou OBFZ.
4. Stanovy a ostatné predpisy riadnych členov musia byť v zásadnom súlade so stanovami SFZ , ZSFZ a OBFZ.
OBFZ zriaďuje na zabezpečenie plnenia svojich cieľov a úloh orgány so zastupiteľskou, výkonnou, kontrolnou, disciplinárnou, odvolacou a administratívnou právomocou.
Zastupiteľským orgánom je konferencia OBFZ.
Orgánmi pre zabezpečenie spravodlivosti sú disciplinárna a odvolacia komisia OBFZ.
Administratívnymi orgánmi sú sekretár, ekonomické oddelenie, odborné komisie (ďalej len “komisie”), ad hoc komisie a pracovné skupiny OBFZ.
Výkon právomoci, práva a povinnosti jednotlivých orgánov OBFZ sú bližšie upravené v príslušných predpisoch OBFZ.
je navrhnutý riadnym členom OBFZ, alebo VV
je zvolený, alebo menovaný do funkcie v súlade s týmito stanovami.
je registrovaný v ISSF ako členom SFZ
Členovia orgánov OBFZ sú povinní vykonávať svoju pôsobnosť v súlade so zákonom[8] s náležitou odbornou starostlivosťou a v súlade so záujmami OBFZ a jeho členov. Nesmú uprednostňovať svoje záujmy, záujmy určitej skupiny členov alebo záujmy tretích osôb pred záujmami OBFZ.
v rozsahu právomocí, ktoré im boli zverené týmito stanovami alebo inými predpismi OBFZ.
V záujme zabezpečenia kontinuity a plynulosti procesov prebiehajúcich v rámci činností OBFZ sa stanovuje, že predsedovia a ostatní volení, alebo ustanovení členovia orgánov OBFZ sú po uplynutí ich mandátu oprávnení naďalej vykonávať činnosť v orgánoch, ktorých boli členmi, a to až do zvolenia alebo ustanovenia nových predsedov a členov týchto orgánov.
právoplatným odsúdením za úmyselný trestný čin spáchaný v súvislosti s výkonom funkcie alebo činnosťou v OBFZ,
Členovia zväzových orgánov na všetkých úrovniach riadenia futbalu musia v záležitostiach klubu,
V podmienkach OBFZ platí princíp nezlučiteľností výkonu funkcie v zastupiteľskom, výkonnom, kontrolnom orgáne, ako aj nezlučiteľnosť postavenia sekretára a pracovníka ekonomického oddelenia OBFZ s výkonom volenej funkcie na rovnakom stupni riadenia futbalu.
Členovia orgánov OBFZ volení konferenciou nemôžu byť počas trvania ich mandátu zvolení, alebo inak ustanovení za delegátov na konferenciu.
Výkon funkcie vo výkonnom výbore, alebo členstvo v komisii je nezlučiteľné s výkonom funkcie rozhodcu na rovnakom stupni riadenia futbalu.
Predsedom revíznej komisie, disciplinárnej komisie, odvolacej komisie, komisie rozhodcov a komisie delegátov nesmie byť funkcionár futbalového klubu zaradeného v súťažiach riadených OBFZ.
Konferencia alebo výkonný výbor môže odvolať osobu z funkcie, do ktorej ju tieto orgány zvolili, alebo ktorou ju poverili v súlade s čl. 31 týchto Stanov.
Odvolávaná osoba má právo na verejnú obhajobu pred príslušným orgánom OBFZ.
z úmyselného trestného činu spáchaného v súvislosti s výkonom funkcie, alebo činnosti v OBFZ, predseda alebo výkonný výbor bezodkladne rozhodne o pozastavení výkonu funkcie tejto osoby až do konečného rozhodnutia v trestnej veci vo vzťahu k tejto osobe.
Návrh na odvolanie z funkcie alebo dočasné pozastavenie výkonu funkcie môže podať delegát konferencie, člen výkonného výboru, sekretár, predseda odbornej komisie, alebo predseda iného orgánu OBFZ.
Konferencia je najvyšším orgánom OBFZ.
Na volebnej konferencii konanej raz za štyri roky sa uskutočňujú voľby predsedu, ostatných členov výkonného výboru, predsedu revíznej , volebnej, odvolacej , disciplinárnej komisie a delegátov konferencie ZSFZ za OBFZ.
1. Každý FK pôsobiaci v OBFZ zastupuje na konferencii jeden delegát s právom hlasovať.
2. Predložené oprávnenia byť delegátom konferencie s právom hlasovať budú zaznamenané . preukázateľným spôsobom .
schvaľuje volebný poriadok, rokovací poriadok a ich zmeny;
so stanovami OBFZ;
rozhoduje o prijatí a vylúčení čestného člena a udelení titulu čestného predsedu
rozhoduje o výške členského príspevku a o spôsobe jeho použitia;
volí a odvoláva predsedu OBFZ,
volí a odvoláva členov VV OBFZ,
volí a odvoláva predsedu revíznej komisie OBFZ,
volí a odvoláva predsedu odvolacej komisie OBFZ,
volí a odvoláva predsedu disciplinárnej komisie OBFZ,
schvaľuje delegátov na Konferenciu ZSFZ,
rozhoduje o založení novej obchodnej spoločnosti s účasťou OBFZ, ako aj o vstupe OBFZ do existujúcej obchodnej spoločnosti, alebo vystúpení z nej,
rozhoduje o zásadných otázkach týkajúcich sa správy majetku a hospodárenia OBFZ;
rozhoduje o reorganizácii súťaží riadených OBFZ,
Na prijatie podľa čl.36 ods. 2 bodov a, c, f, p, q je potrebná 2/3 väčšina všetkých delegátov konferencie.
Riadne voľby do orgánov OBFZ volených konferenciou vyhlasuje volebná komisia tak, aby sa konali najskôr 30 dní pred uplynutím štyroch rokov odo dňa konania posledných riadnych volieb.
Predsedu, člena VV, predsedov revíznej, odvolacej, disciplinárnej komisie a volebnú komisiu volia všetci delegáti konferencie.
Z každého FK môže byť zvolený len jeden člen VV.
Ak je navrhnutý na funkciu len jeden kandidát , na jeho zvolenie sa vyžaduje nadpolovičná väčšina.
Predsedovia a členovia ostatných komisií sú volení výkonným výborom, ak tieto stanovy nestanovujú inak.
Výkonný výbor je povinný zvolať mimoriadnu konferenciu, ak to navrhne dvojtretinová väčšina všetkých klubov, ktoré sú členmi OBFZ formou petície podpísanej štatutárnymi orgánmi jednotlivých klubov .
Výkonný výbor má 7 členov : je zložený z 1 predsedu a 6 členov.
Členmi VV sú po dvaja zástupcovia z regiónu Nové Zámky, dvaja zástupcovia z regiónu Šurany , dvaja zástupcovia z regiónu Štúrovo.
vykonávať svoju funkciu nezištne v prospech futbalu v súlade s predpismi a rozhodnutiami OBFZ, ZSFZ, SFZ, UEFA a FIFA,
rešpektovať a vykonávať rozhodnutia prijaté výkonným výborom v súlade s predpismi OBFZ, a to bez ohľadu na to, ako hlasoval,
dbať na záujmy slovenského futbalu a svojím vystupovaním a správaním na verejnosti zvyšovať kredit a postavenie slovenského futbalu, ZSFZ, OBFZ, jeho členov a ich partnerov v spoločnosti,
zdržať sa konaní, ktoré by mohli poškodiť dobré meno slovenského futbalu a jeho predstaviteľov, ZSFZ , OBFZ a jeho členov, alebo ich partnerov.,
rozhoduje o všetkých otázkach, pokiaľ nie sú týmito stanovami , alebo inými predpismi zverené
do právomoci konferencie, komisií alebo iných orgánov OBFZ,
pripravuje a zvoláva zasadnutia riadnej, alebo mimoriadnej konferencie,
na návrh predsedu volí podpredsedu OBFZ,
schvaľuje rozpočet OBFZ , jeho čerpanie a informuje o ňom na najbližšej konferencii OBFZ,
rozhoduje o termínovej listine a o počte družstiev zúčastňujúcich sa súťaží priamo riadených OBFZ,
schvaľuje výsledky súťaží riadených OBFZ,
schvaľuje nominačné listiny rozhodcov a delegátov súťaží riadených OBFZ,
schvaľuje vykonávacie pokyny k stanovám a poriadkom OBFZ,
podáva záväzný výklad stanov OBFZ,
rozhoduje o bežných otázkach hospodárenia OBFZ,
navrhuje kandidátov na volené funkcie v rámci OBFZ, ZSFZ, SFZ, predsedov odborných komisií OBFZ, ZSFZ, SFZ ,členov revíznej, odvolacej disciplinárnej a ostatných odborných komisií ZSFZ a SFZ.
Výkonný výbor prijíma uznesenia nadpolovičnou väčšinou všetkých členov. V prípade rovnosti hlasov má rozhodujúci hlas predseda.
Rozhodnutia výkonného výboru nemôžu byť v rozpore so všeobecne záväznými právnymi predpismi, stanovami , ostatnými predpismi OBFZ, SFZ, UEFA a FIFA a rozhodnutiami konferencie.
Zápisnica zo zasadnutia výkonného výboru vrátane prijatých rozhodnutí a výsledkov hlasovania sa zverejňuje obvyklým spôsobom na webovom sídle ObFZ okrem prípadu, keď výkonný výbor
Pripúšťa sa elektronické hlasovanie per rollam ,ktorého postup upravuje osobitný predpis schválený VV OBFZ.
Predseda je štatutárnym orgánom OBFZ, ktorý je oprávnený konať v mene OBFZ.
v mene OBFZ podpisovať písomnosti v súlade s Podpisovým poriadkom OBFZ.
vystupovať v mene OBFZ, zastupovať a reprezentovať jeho záujmy pri rokovaniach so štátnymi orgánmi, orgánmi samosprávy, podnikateľskými subjektmi a inými subjektmi,
koordinovať vzťahy so ZSFZ, SFZ, ako aj vzťahy OBFZ s ostatnými športovými organizáciami,
dohliadať na činnosť sekretára a ekonomického oddelenia OBFZ.
Predseda je oprávnený previesť majetok, zriadiť záložné právo, zabezpečovací prevod práva, alebo vecné bremeno na majetok vo vlastníctve OBFZ, vystaviť zmenku, uzavrieť zmluvu o úvere, alebo o pôžičke, prevziať dlh, alebo pristúpiť k záväzku, alebo uznať sporný záväzok OBFZ iba po predchádzajúcom súhlase konferencie a po zabezpečení a zvážení stanoviska a odporúčania ekonomického oddelenia ,VV a revíznej komisie.
Predseda revíznej komisie je volený konferenciou. Ostatných členov revíznej komisie volí výkonný výbor. Funkčné obdobie predsedu a členov revíznej komisie je štyri roky. Zastúpenie v nej má každý región.
kontrolovať finančné hospodárenie s prostriedkami OBFZ, dbať o ich efektívne využívanie
v súlade so schváleným rozpočtom OBFZ, cieľmi ,úlohami a predpismi OBFZ,
podávať na požiadanie stanovisko výkonnému výboru k dodržiavaniu efektívnosti a adresnosti finančných prostriedkov poskytnutých jednotlivým členom OBFZ,
vykonávať kontroly podľa schváleného plánu a podľa požiadaviek konferencie a výkonného výboru a na základe výsledkov kontroly vydať príslušné rozhodnutie (stanovisko, odporúčanie) k dodržiavaniu stanov a ostatných predpisov OBFZ.
Ekonomické oddelenie OBFZ na požiadanie umožnia členom revíznej komisie nazrieť do účtovných dokladov, uzatvorených zmlúv a iných dokumentov, na základe ktorých OBFZ prevzalo na seba práva a povinnosti a poskytnú im zápisnice, uznesenia a všetky ostatné materiály zo zasadnutí výkonného výboru i ostatných orgánov OBFZ.
Revízna komisia jedenkrát ročne predkladá konferencii správu o svojej činnosti, ktorá je po prerokovaní na konferencii zverejnená na webovom sídle OBFZ.
Volebná komisia pripravuje a organizuje voľby orgánov OBFZ a členov orgánov OBFZ, ktorých podľa týchto stanov volí konferencia, kontroluje priebeh týchto volieb a vyhlasuje ich výsledky.
Volebná komisia tiež rozhoduje o sporoch, sťažnostiach a námietkach súvisiacich s voľbou a odvolaním orgánov OBFZ a členov orgánov OBFZ.
Volebná komisia sa skladá z predsedu a troch členov volebnej komisie, z ktorých jeden je podpredseda. Zastúpenie vo volebnej komisii má každý región . /Nové Zámky, Šurany, Štúrovo/
Predsedu ,podpredsedu a členov volebnej komisie volí a odvoláva konferencia. Spôsob voľby je obsiahnutý v čl. 40 a volebnom poriadku OBFZ.
Funkčné obdobie členov volebnej komisie je štvorročné. Všetci členovia volebnej komisie vrátane predsedu a podpredsedu musia byť zvolení na poslednej konferencii, ktorá predchádza volebnej konferencii.
Status, ďalšie právomoci a konanie volebnej komisie upravuje volebný poriadok OBFZ.
Disciplinárna komisia je prvostupňovým orgánom zabezpečenia spravodlivosti OBFZ, ktorý rozhoduje o porušení povinností vyplývajúcich z normatívneho systému OBFZ, či rozhodnutí orgánov OBFZ, za ktoré ukladá disciplinárne opatrenia.
Článok 52 - Odvolacia komisia OBFZ
Odvolacia komisia je orgánom zabezpečenia spravodlivosti OBFZ, ktorý rozhoduje v druhom stupni
Predsedu odvolacej komisie volí a odvoláva konferencia. Ostatných členov komisie volí a odvoláva výkonný výbor .Funkčné obdobie predsedu a členov komisie je štyri roky. Zastúpenie v komisii má každý región.
Odvolacia komisia na návrh člena OBFZ, ktorý preukáže právny záujem na rozhodnutí veci (ďalej len “navrhovateľ”), prerokúva a rozhoduje o:
odvolaniach podaných proti rozhodnutiam disciplinárnej komisie a rozhodnutiam iných komisií OBFZ,
podnetoch na preskúmanie súladu rozhodnutí a postupov orgánov na úrovni OBFZ,
iných veciach, pokiaľ to určujú stanovy alebo niektorý z predpisov OBFZ.
Odvolanie alebo podnet podľa odseku 3. v II. stupni , podáva navrhovateľ orgánu, ktorý napadnuté rozhodnutie vydal, alebo ktorého postup sa napáda. Predseda tohto orgánu je povinný najneskôr do 7 dní od doručenia odvolania alebo podnetu spĺňajúceho všetky náležitosti (ďalej len “riadne doručenie”) postúpiť toto odvolanie alebo podnet odvolacej komisii OBFZ, ak im orgán sám v plnom rozsahu do 7 dní od ich riadneho doručenia nevyhovie. Ak orgán, ktorý napadnuté rozhodnutie vydal, alebo ktorého postup sa napáda, vyhovie sám v plnom rozsahu doručenému odvolaniu alebo podnetu, predseda daného orgánu podané odvolanie alebo podnet nepostupuje odvolacej komisii OBFZ, o čom navrhovateľa v rozhodnutí o jeho odvolaní alebo jeho podnete orgán upovedomí.
Rozhodnutia odvolacej komisie sú záväzné pre všetkých členov OBFZ. Konanie pred odvolacou komisiou a rozhodnutie odvolacej komisie nemá vplyv na súčasné alebo následné rozhodovanie rozhodcovského súdu o tej istej otázke. Podanie návrhu na konanie pred rozhodcovským súdom nemá odkladný účinok vo vzťahu k rozhodnutiu odvolacej komisie.
Konanie preskúmania začína podaním podnetu subjektom s právnym záujmom na veci, ktorým požiada o preskúmanie konania, postupu a/alebo rozhodnutia orgánu OBFZ alebo člena OBFZ. Výsledkom konania preskúmania môže byť rozhodnutie, stanovisko, odporúčanie , alebo podnet
na konanie iného orgánu OBFZ, jeho člena alebo na zmenu predpisov OBFZ.
zmení rozhodnutie orgánu prvého stupňa, ak napadnuté rozhodnutie prvostupňového orgánu nebolo vydané v súlade so stanovami alebo predpismi OBFZ, SFZ, UEFA alebo FIFA alebo odporuje právnemu poriadku SR alebo EÚ,
odvolanie zamietne, ak napadnuté rozhodnutie prvostupňového orgánu bolo vydané v súlade s predpismi OBFZ.
Podrobnosti o činnosti odvolacej komisie, jej zložení, pôsobnosti, právomociach, priebehu konania, poplatkoch a spôsobe rozhodovania upravuje štatút odvolacej komisie.
pripravuje a organizačne zabezpečuje konferenciu a zasadnutia výkonného výboru OBFZ,
zabezpečuje realizáciu rozhodnutí schválených konferenciou a výkonným výborom OBFZ
zabezpečuje spracovanie a rozoslanie zápisu zo zasadnutia konferencie a výkonného výboru OBFZ určeným subjektom a jeho zverejnenie na webovom sídle OBFZ,
vybavuje korešpondenciu OBFZ.
Sekretár sa zúčastňuje na konferencii, zasadnutiach výkonného výboru a v prípade potreby aj
na rokovaniach komisií, pracovných skupín a s právom predkladať návrhy do programu rokovania.
Sekretár nesmie byť delegátom konferencie ani členom žiadneho orgánu OBFZ.
Článok 54 – Ekonomické oddelenie OBFZ
Ekonomické oddelenie zabezpečuje vedenie účtovníctva a správu všetkých finančných vzťahov OBFZ.
Pracovníci ekonomického oddelenia sú viazaní smernicami, organizačnými pokynmi OBFZ a rozhodnutiami výkonného výboru, sekretára a plnia zverené úlohy podľa odborných schopností, najlepšieho vedomia a svedomia.
pre činnosť komisií a ostatných orgánov OBFZ, ako aj pre svojich členov v súlade s predpismi OBFZ upravujúcimi podmienky poskytnutia podpory pre ich činnosť.
Postavenie, právomoci, úlohy a činnosť jednotlivých komisií sú podrobnejšie upravené v štatútoch komisií a v ďalších predpisoch OBFZ.
Rozhodnutia komisií nemôžu byť v rozpore so stanovami, predpismi OBFZ, ZSFZ, SFZ, UEFA, FIFA, ani
s rozhodnutiami konferencie, výkonného výboru a orgánov OBFZ, SFZ, UEFA, FIFA.
Výkonný výbor môže v prípade potreby vytvoriť komisiu alebo pracovnú skupinu, ktorá bude vytvorená na určitý čas, nie dlhší ako dva roky a pre osobitné účely.
o hospodárení zodpovedá predseda , sekretár , ekonóm a poverený člen VV OBFZ.
Na úkony a opatrenia bezprostredne súvisiace so spravovaním majetku a finančných záležitostí OBFZ je poverený predseda a člen VV zodpovedný za ekonomiku v spolupráci so sekretárom a ekonómom.
Rozpočet OBFZ, správa o hospodárení OBFZ sa po ich prerokovaní a schválení v príslušnom orgáne OBFZ zverejňujú na webovom sídle OBFZ.
Vedenie účtovníctva OBFZ bližšie upravia smernice OBFZ o vedení a spracovaní účtovníctva OBFZ.
poplatky z činnosti komisií OBFZ,
poplatky za družstvá hrajúce v majstrovských súťažiach (základný vklad pred začiatkom súťažného ročníka), ktorých výšku stanoví výkonný výbor OBFZ,
dotácie zo ZSFZ a SFZ
zabezpečenie činnosti všetkých družstiev a výberov OBFZ,
podporu investičných projektov OBFZ,
odmeny športovcov, trénerov a ostatných členov realizačných tímov výberov OBFZ,
činnosť aparátu, komisií a ďalších orgánov OBFZ,
všetky ostatné výdavky vynaložené pri plnení cieľov stanovených stanovami OBFZ:
OBFZ má výlučné právo na udeľovanie povolenia na verejný prenos, šírenie obrazových, zvukových a zvukovoobrazových záznamov, káblovú retransmisiu, vyhotovenie originálu záznamu vysielania, vyhotovenie rozmnoženiny záznamu vysielania, verejné rozširovanie originálu záznamu vysielania, alebo jeho rozmnoženiny prostredníctvom internetu, masovokomunikačných médií alebo nosičov dát z futbalových stretnutí a aktivít a akcií organizovaných, alebo zastrešovaných OBFZ.
Rozhodovanie vo veciach podľa odseku 1. a 2. patrí do výlučnej kompetencie výkonného výboru, ktorý môže rozhodnúť o tom, či týmito právami bude disponovať výhradne OBFZ, alebo či za účelom využívania týchto práv OBFZ založí obchodnú spoločnosť, v ktorej bude jediným spoločníkom alebo akcionárom a podiel na zisku obchodnej spoločnosti po zdanení bude použitý výlučne na plnenie zákonom vymedzených úloh[13].
Každé rozhodnutie súvisiace so zrušením OBFZ musí byť prijaté kvalifikovanou väčšinou všetkých delegátov konferencie OBFZ. Rokovanie o zrušení OBFZ musí byť uvedené v schválenom programe konferencie.
V prípade zrušenia OBFZ s ustanovením právneho nástupcu prechádza všetok majetok, aktíva, pasíva, záväzky a pohľadávky z právnych vzťahov na právneho nástupcu OBFZ, ak konferencia nerozhodne inak.
Funkčné obdobie volených funkcionárov OBFZ, ktorí vykonávajú volenú funkciu v OBFZ ku dňu účinnosti týchto stanov, zostávajú zachované s výnimkou členov Rady OBFZ, ktorým ku dňu účinnosti týchto stanov ich mandát zaniká.
Ak v týchto stanovách nie je stanovené inak, dňom účinnosti týchto stanov prechádzajú právomoci Rady OBFZ na konferenciu. Ak je v predpisoch OBFZ platných ku dňu nadobudnutia účinnosti týchto stanov uvedená Rada OBFZ, jej právomoci bude od uvedeného dňa vykonávať konferencia, ak v týchto stanovách nie je táto právomoc zverená inému orgánu.
Predseda a členovia volebnej komisie budú prvý raz zvolení na tejto konferencii po schválení volebného poriadku. Ich mandát skončí nasledujúci deň po volebnej konferencii, na ktorej bude zvolená nová volebná komisia.
Stanovy Oblastného futbalového zväzu schválené konferenciou OBFZ zo dňa 5.3.2009 a sú zaregistrované Ministerstvom vnútra číslo spisu VVS/1-900/90-10201-1 vrátane ich zmien.
Tieto stanovy rešpektujú formálnu štruktúru, základné zásady a inštitúty uvedené vo vzorových stanovách vydaných FIFA, boli prerokované a schválené na Konferencii OBFZ dňa 28.8. 2013 a nadobúdajú účinnosť dňom ich schválenia na konferencii OBFZ.
Budúce zmeny týchto stanov schválené konferenciou nadobúdajú účinnosť dňom ich schválenia, ak konferencia nerozhodne o neskoršom nadobudnutí účinnosti zmeny stanov.
[1] § 8 zákona č. 300/2008 Z.z. o organizácii a podpore športu a o zmene a doplnení niektorých zákonov
[2] § 2 odsek 1 Obchodného zákonníka, zákon č. 513/1991 Zb.
[3] Príloha k Odporúčaniu č. R(92) 14 REV k revidovanému Kódexu športovej etiky - definícia fair play:
[3]5. Fair play znamená omnoho viac než len dodržiavanie pravidiel. Zahŕňa pojmy priateľstvo, rešpektovanie iných a sústavné zachovávanie športového ducha. Pod fair play sa rozumie spôsob myslenia, nielen spôsob správania. Zaoberá sa otázkami, ako vylučovať podvádzanie, nešportové správanie, doping, násilie (fyzické aj verbálne), sexuálne obťažovanie a zneužívanie detí, mladých ľudí a žien, vykorisťovanie, nerovnosť príležitostí, nadmernú komercionalizáciu a korupciu.
[3]6. Fair play je pojem pozitívny. Šport je spoločenská a kultúrna činnosť, ktorá pri rešpektovaní fair play obohacuje spoločnosť a priateľstvo medzi národmi. Šport sa považuje aj za aktivitu jednotlivca, ktorá za predpokladu dodržiavania fair play ponúka možnosti sebapoznávania, sebavyjadrenia a sebarealizácie, osobného úspechu, osvojenia zručností, preukázania schopností, sociálnej interakcie, radosti, pevného zdravia a pohody. Šport so svojou základňou klubov a dobrovoľníkov podporuje spoločenskú angažovanosť a zodpovednosť. Navyše zodpovedné vykonávanie niektorých aktivít môže pomôcť rozvíjať citlivejší prístup k životnému prostrediu.
[4] http://www.kraso.sk/wp-content/uploads/2011/04/Olympijsk%C3%A1-charta-2010-slovensk%C3%A1-verzia.pdf
[5] § 27 zákona č. 300/2008 Z.z. o organizácii a podpore športu a o zmene a doplnení niektorých zákonov
[6] § 3 odsek 1 zákona č. 83/1990 Zb. o združovaní občanov
[7] § 9 zákona č. 300/2008 Z.z. o podpore športu o zmene a doplnení niektorých zákonov
[8] Trestný čin Porušovania povinnosti pri správe cudzieho majetku je upravený v ust. § 237 - 238 Trestného zákona:
[8]§ 237
[8](1) Kto inému spôsobí malú škodu tým, že poruší všeobecne záväzným právnym predpisom ustanovenú povinnosť alebo povinnosť uloženú právoplatným rozhodnutím súdu alebo vyplývajúcu zo zmluvy opatrovať alebo spravovať cudzí majetok, potrestá sa odňatím slobody až na dva roky.
[8](2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1
[8]a) a spôsobí ním väčšiu škodu, alebo
[8](3) Odňatím slobody na tri roky až desať rokov sa páchateľ potrestá, ak spácha čin uvedený v odseku 1
[8]a) a spôsobí ním značnú škodu, alebo
[8](4) Odňatím slobody na desať rokov až pätnásť rokov sa páchateľ potrestá, ak spácha čin uvedený v odseku 1
[8]a) a spôsobí ním škodu veľkého rozsahu, alebo b) ako člen nebezpečného zoskupenia.
[8]§ 238 Trestného zákona
Kto z nedbanlivosti inému spôsobí značnú škodu tým, že poruší všeobecne záväzným právnym predpisom ustanovenú povinnosť alebo povinnosť uloženú právoplatným rozhodnutím súdu opatrovať alebo spravovať cudzí majetok, potrestá sa odňatím slobody až na dva roky.
[9] § 11 Trestného zákona č. 300/2005 Z.z.
[10] § 3 odsek 1 zákona č. 431/2002 Z. z. o účtovníctve v znení neskorších predpisov
[11] § 17 zákona č. 431/2002 Z.z. o účtovníctve
[12] § 10 zákona č. 300/2008 Z.z. o organizácii a podpore športu a o zmene a doplnení niektorých zákonov; § 8a zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení zákona č. 383/2008 Z.z.
[13] § 8 odsek 2 písm. b) a c) zákona č. 300/2008 Z.z. o organizácii a podpore športu a o zmene a doplnení niektorých zákonov
[14] § 12 odsek 1 zákona 83/1990 Zb. o združovaní občanov
[15] § 13 odsek 3 zákona č. 83/1990 Zb. o združovaní občanov v znení neskorších predpisov